કોમેડી ફિલ્મોમાં સફળતા મેળવ્યા બાદ હાલ તેઓ દેશભક્તિ અને સમાજિક સંદેશ આપતી ફિલ્મોમાં જોવા મળી રહ્યાં છે અને તેમની આ ફિલ્મો સુપરહિટ જાય છે. અક્ષય કુમારે રૂસ્તમ, બેબી, એરલિફ્ટ, ગબ્બર ઇઝ બેક, હોલિડે, ટોયલેટ એક પ્રેમ કથા જેવી ફિલ્મો આપી છે અને આ બધી ફિલ્મો હિટ પણ રહી છે. આજે અક્ષય કુમાર બોલિવૂડના આધુનિક મનોજ કુમાર કહેવાઇ રહ્યાં છે. અક્ષય કુમારની આગામી બંને ફિલ્મો પણ આ જ શ્રેણીમાં છે, 'પેડમેન' એક સામાજિક સંદેશ આપતી ફિલ્મ છે, જ્યારે 'ગોલ્ડ' હોકી પર આધારિત ફિલ્મ છે.